Missatge: La nacionalització d'Endesa Joan Saura ha atribuït a la privatització d’Endesa els problemes de la xarxa elèctrica. Segons el conseller d’Interior, la manca d’inversió va provocar la darrera apagada al nord del país perquè tot està “com fa 25 anys”. Ostres! Hi ha una llei aprovada ara fa dos anys que obliga les empreses elèctriques a fer les inversions necessàries per garantir la qualitat del servei. I hi ha un govern que té assignats la inspecció i el control de la xarxa i les instal·lacions, i la potestat de sancionar els incompliments.Hi ha tot això i hi ha la sortida de bomber –ai, perdó!– del conseller d’Interior, que, per entelar la insolvència en l’aplicació de la norma, recorre a l’esmena a la totalitat. Molt bé, senyor Saura. Però convé tenir una mica de memòria. Quan les elèctriques eren públiques la palmatòria era l’artefacte nacional de moda. Encara no s’insinuaven els llamps ja calia agafar l’espelma.Gairebé tota l’Espanya franquista era autàrquica i ben pública. Iberia ha deixat de ser de tots i sembla que funciona i no ens costa res, ves per on. Renfe encara no ha estat privatitzada i els trens fallen dia sí i dia també i encara més. Si el que vol dir el conseller és que hi ha uns bons i uns dolents, i que els bons són els públics i els dolents, els privats, perquè només mirem el cèntim, la realitat, sobretot quan és espanyola, demostra que puja aquí i veuràs Paiporta. http://www.avui.cat/cat/notices/2010/03/la_nacionalitzacio_d_endesa_92728.php

Resposta: Ah, que fàcil és atacar en Saura. La pregunta, segons l'article, seria: les revisions de les infraestructures, a quina conselleria pertocaven?